Full-Metal-Metsavana: American Graffiti (1973)\nKuulsin sellest filmist esmakordselt kutsekooli ajal kursavennalt hüüdnimega Elvis. Elvis oli meeletu kõige ameerikaliku fänn. Lasi spetsiaalsed 50nendate stiilis kingad õmmelda, kuulas vaid jänkide muusikat ning lakkis iga hommikul vanakooli sonksi pähe (sealt siis see hüüdnimi ka). American Graffiti kohta väitis tüüp, et tegemist tema absoluutse lemmikfilmiga ning laenas mulle isegi CD peal koopia. Juhtus aga sedasi, et oli värskelt endale koju normaalse kiirusega püsiühenduse saanud ning igasuguste roadmovide ja poolkõvade komöödiate jaoks polnud lihtsalt üleliigset aega. Vaja oli ju kõik ulmeklassikud alla kakkuda ja ära vaadata. Nii lendas plaat riiulile tolmama ja hiljem kadus kuskile üldse ära. Võibolla viisin ka lihtsalt tagasi. Ei mäleta enam.\nLuubi alla on võetud ühe linna kamp noori nende nn keskkooli lõpuõhtul. Ühe öö roadtrip. Hangitakse alkoholi, juuakse, sõidetakse autodega võidu, kakeldakse, murtakse südameid ning leitakse uusi kallimaid.\nVanasti oli kõik lahedam. Isegi rullnokklus oli siis stiilne. Omaaegsed autofanattidest noored riietusid maitsekalt, sõitsid ilusate masinatega ning kuulasid hüva muusikat. Huvitav kas 40 aastat hiljem vaadatakse tänapäeva noortele sama romantilise pilguga. Või pigem peaks küsimus olema, kas noored käivad sedavõrd alla, et praegused nokkmütsidega BMW'des istuvad kummisuitsetajad tunduvad siis nendega võrreldes ontlike härradena ? Igaljuhul normaalne Lucase film. Tehtud enne kui vennal suurusehullustus tuli. Vaatad ja tundub nagu täitsa ajudega rezisöör oleks seda teinud mitte Lucas. Mõnu suurendas veel asjaolu, et vaatasin filmi suurelt ekraanilt fullHD kvaliteedis. Mingi sume suveöö kavatsen selle maal projektoriga kindlasti veelkord üle vaadata. 8/10\nKuulus huntmees iseennast mängimas..\nLabels: 8/10, roadmovie\nSee kino läks hinge!\n5. juuli 2011 19:02


Kibuvitsamarjapulber 250g Dragon - Ökosahver\nKibuvitsamarjapulber 250g Dragon\nToortoit. Valmistatud kuivatatud kibuvitsamarjadest, mis on kasvanud mäestiku päikselistel nõlvadel. Kibuvitsamarjad sisaldavad ülisuures koguses antioksüdante, samuti C-vitamiini ja Omega-7 rasvhapet.\nKasutamine: 1-2 tl päevas kas lisatuna müslisse, smuutisse või segatuna meega vm. Koostis: 100% jahvatatud koer-kibuvitsa marjad (rosa canina).\nToiteväärtus: 100g kohta: energiat 276 kcal, valku 5g, süsivesikuid 83g, rasvu 2g. Päritolumaa: Bulgaaria.


Insight: 34 | ERR | Digihoidla\nAvaleht → Lavastuslik → Insight → Insight: 34\n00:00:20 Saatejuhi sissejuhatus stuudios. Saate teemad. Eduka firma pankrott,mis see on? Sõda Pärnu majas? Kate:kaadrid tulevastest lugdest.\n00:00:54 Vahekõll Saatejuht Dmitri Pastuhhov (sub) stuudios Firma pankrott,kus on tõde? Polina Volkova lugu.\n00:01:17 Vahekõll Kaadritagune tekst,mis firmas juhtus Sünkroonid moonutatud häälega ja varjus kommenteerimaks juhtunut. Räägitav tekst kirjaga ekraanil Kate:käsi paneb raha lauale,monopoli mängu raha\n00:01:41 Polina Volkova stand Lugu sellest,kuidas riik hakkab tööjõu rendi firmalt pärast pankrotti võlga tagasi nõudma\n00:01:51 Kaadritagune tekst firmast Edinet ja Partner,oli hea maksumaksja Kate:plaanid ehituselt,majad\n00:02:06 Mees räägib varjus,et palk venis Edinet Partner töötaja (sub)\n00:02:15 Kaadritagune tekst edasisest asjade käigust,palk jäi saamata. Töötaja intervjuu varjus.\n00:02:35 Kaadritagune tekst,et võla kõrval ka maksuvõlg riigile. Kas riik saab raha tagasi ? Pole midagi müüa,on ainult töötajad. Kate:ehitus,mehed tööl,võla summa graafiliselt ekraanil-3 miljonit,käed mänguraha lugemas.\n00:03:05 Polina Volkova (sub) stand Taolised pankrotid on maksuameti jaoks suur probleem.\n00:03:19 Airi Jansen-Uueda Maksuameti tulude osakonna juhataja (sub) Räägib kabinetis,tõlge peale loetud. Probleem,et firmalpole raha.\n00:03:28 Kaadritagune tekst,kuidas firmad käituvad oma rahadega. Kate:mustkunstnikutrikk esemete kadumisega.\n00:03:41 Airi Jansen seletab situatsiooni\n00:03:48 Kaadritagune tekst,kuidas käitutakse,kui kahtlustatakse pahatahtlikku pankrotti. Kate:käed dokumentidega,loeb,kriipsutab alla ,kirjutab arvutiga.\n00:04:06 Volkova stand Maakohtu ees,et palju on vaja selgitada ,küsisime firma juhilt.\n00:04:27 Kalev Nõmm-Edinet Partner OÜ juhatuse liige-foto ekraani servas ja kirjalik vastus ekraanil kirjaga. Hääl loeb kaadri taga vastust,et neile jäädi võlgu.\n00:04:38 Kaadritagune tekst,kellelt tuleb võlga sisse nõuda Kate:elektriliinid,majad,ehitus,võlasumma-1,5 miljonit graafiliselt ekraanil\n00:04:47 Airi Jansen räägib tulevasest tegutsemisest,et võlg otse maksuametile.\n00:04:57 Kaadritagune kommentaar oletatavatest võlgnikest Viking Crein Kate:ehitusplats,segumasin,mehed ehitusel,kraana.\n00:05:06 Kaadri taga loeb hääl teksti kraanade rendist. Loetav tekst kirjaga ekraanil\n00:05:06 Kaadritagune tekst Viking Craini ja Edinet Partneri koostööst. Kate:suured kraanad ehitusplatsil,firmade kontorite silt.\n00:05:30 Volkova siseneb kontorisse,küsib KAlev Nõmme. Võte varjatud kaameraga. Räägitav tekst kirjaga ekraanil\n00:05:45 Kaadritagune tekst firmade koostöö skeemist,kes rentisid tööjõudu Edinet Partnerilt. Kate:skeem graafiliselt ekraanil,firma Marsalis\n00:06:14 Intervjuu varjatud inimesega ja kommentaar versioonile,et Marsalis võib olla pankrotis süüdi. Intervjuu varjatud kaameraga Marsalise esindajaga,ei oska vastata. Kate:intervjuu pimedas,tehase hooned,Marsalis Metall silt.\n00:06:30 Kaadritagune hääl tsiteerib ühe töötaja arvamust-et Loksa Laevaremonditehas on võlas süüdi. Kate:loetav tekst graafiliselt ekraanil ja skeem,mehe figuur ekraanil.\n00:06:48 Kaadritagune tekst ,et Marsalisel vara mitmed miljonid Kate:Monopoli mängu rahad,zetoonid\n00:07:08 Terje Eipre -pankrotihaldur (sub) Foto ekraanil ja vastuse tekst kaadri taga loetakse ette,et pole vara. Kate:vastuse teskt ekraanil,Monopoli rahad,käed võtavad raha kokku.\n00:07:25 Volkova stand,kas töölised eksivad või firma vassib. Erich Reimets on varem maksudest kõrvale hiilinud.\n00:07:42 Kaadritagune tekst loeb kohtumäärust. Kaadritagune tekst Reimetsa ja Nõmme koostööst Kate:määrus kirjaga ekraanil,koostöö alguse aasta graafiliselt ekraanil,dokumendid,firmade sildid uksel.\n00:08:10 Airi Jansen-Uueda kommentaar\n00:08:24 Volkova standehitusel,et töölised viidi uude firmasse.\n00:08:35 Edinet Partner töötaja (sub) räägib varjatud intervjuus,et neid viidi teise firmasse. Kaadritagune küsimus,kas see pole püüd maksudest kõrvale hoida ja jätkata sama tööd,see on varjatud äri üleviimne. Kate:monopoli zetoonid ja rahad,Volkova siseneb büroomajja.\n00:08:56 Martin Tamme -õigusbüroo TGS Baltic juhtivpartner (sub) räägib kontoris,tõlge peale loetud. Selgitab varjatud üleminekut ja miks seda tehakse. Kaadritagune tekst tutvustamaks Martin Tammet. Kate:Volkova kuulav plaan,käed,majad aknast.\n00:09:36 Anonüümne intervjuu sellest,mis räägiti töölistele . Martin Tamme jätkab kommentaari,oluline on ,kas toodi üle oluline vara ja töötajad,asukoht,põhikliendid Kate:dokumendid aadressi ja nimega ekraanil,klientide nimed.\n00:10:40 Volkova stand -laob mängunuppe lauale ja räägib,mis muudetud nimega firmal on sama ,kas seotud ka Kalev Nõmm.\n00:11:00 Kalev Nõmme kirjalik vastus ekraanil,pole kuidagi seotud.\n00:11:05 Volkova arvuti taga ,et Soome registris Nõmme telefon . Seni Maksuamet varjatud ülemineku süüdistust pole esitanud,kui esitatakse,maksab uus firma. Kate:mängunupud,Harju maakohtu maja,silt.\n00:11:26 MArtin Tamme,et maksuamet on uutelt firmadelt maksu nõudnud.\n00:11:32 Kaadritagune tekst,et varandust kellelgi pole. Kate:Monopoli mängu nupud.\n00:11:34 Volkova stand trepil,pankrotimenetlus alles algab.\n00:11:47 Pankrotihalduri kirjalik vastus ekraanil ja ette loetult.\n00:11:53 Kaadritagune tekst,et kes vastutab. Kate:firma uks ja sisevaade.\n00:12:00 Martin Tamme ,see võib tuua ka krim.vastutuse Kaadritagune tekst,et isegi kahtluse korral pole Nõmmelt midagi võtta,vara pole. Kate:monopoli nupud laual\n00:12:13 Volkova stand ja Airi Jansen -Uuenda kommentaar,et suurte võlgnikega tegeleme pidevalt.\n00:12:32 Polina Volkova (sub) Maksuameti ees Kokkuvõte.\n00:12:46 Vahekõll. Saaatejuht stuudios,kutsub lugema portaali. Sissejuahtus Pärnu kortermaja probleemide looler.\n00:13:16 Vahekõll Maja elanikud iseloomustavad olukorda\n00:13:42 Dmitri pastuhhovi stand mere ääres. Juhatab sisse teema-raha kadumine,kelmus, ootamatu lahendus.\n00:13:51 Kaadritagune tekst,et toimetusse pöördus Pärnu maja elanik Ljudmilla Moissejeva. Kate:Pastuhhov ja naine istuvad toas,vaatavad pabereid\n00:14:10 Ljudmilla Moissejeva KÜ Valar elanik (sub) 2007 võeti laen 6 miljonit\n00:14:17 Kaadritagune tekst tutvustab Pärnu maja,vajalik remont. Kate:maja välisplaanid\n00:14:25 Rita Pajuvälja KÜ Valar esimees Räägib toas,et kallis projekt,sest majas ka kauplused.\n00:14:42 Kaadritagune tekst projekti maksumusest ja laenu vajalikkusest ja KÜ esimehe kommentaar,mis võimalused olid remondiks. Kate:käed korjavad kokku arveid ,pabereid,\n00:15:05 Ljudmilla summast,mis intressita tuli ette maksta -770 eurot. Kommentaari tekst raha ettemaksust.\n00:15:18 Kaadritagune tekst Ljudmilla arvutustest,sest krediit ei vähenenud. Kate:käsi kalkulaatoriga arvutamas.\n00:15:23 Ljudmilla seletab tulemusi. Kate:käed näitavad arvude rida.\n00:15:42 Pastuhhovi (sub) stand mere ääres krediidi jagunemisest korterite vahel.\n00:15:56 Ljudmilla -kus on raha\n00:15:59 Kaadritagune tekst ,et kõik raha ei kulunud ehituseks. Kate:käed dokumentidega\n00:16:01 PAstuhhovi stand mere ääres-otsime tõde Pärnust.\n00:16:14 Ljudmilla süüdistab esimeest.\n00:16:27 Kaadritagune tekst,et KÜ esimees ostis selle raha eest endale korteri. Kate:droonikaadrid Pärnu erinevatest rajoonidest\n00:16:34 Ljudmilla selgitab väidet.\n00:16:48 Pastuhhovi vahetekst arvuti taga ja Ljudmilla väide,et KÜ esimees ei võtnud korteri ostuks laenu.\n00:16:59 Kaadritagune tekst,et küsisime ka teist arvamust. Kate:Pastuhhov kõnnib linnas,remonditud maja välisplaan.\n00:17:09 Rita Pajuväli KÜ Valar esimehe (sub) selgitus,et tööd läksid kallimaks. Pastuhhovi selgitus,kuhu raha kulus. Kate.intervjuu ja Pastuhhov lappab pabereid\n00:17:42 Pastuhhovi tekst tehtud töödest. KÜ esimehe selgitused,milleks raha kulus ja ta võttis pangast laenu. Kate:maja välisplaanid,mänguväljak,maja välisplaan.\n00:18:21 Kaadritagune tekst Ljudmilla arvutustest ,et krediiti maksavad ainult need,kes ei maksnud raha ette. KÜ esimehe kommentaarid Kate:plaanid toast,arved,arvete kaustad Pastuhhovi käes.\n00:19:09 Pastuhhovi stand laua taga-arvutustel oli mõte,keegi maksis üle,keegi vähem.\n00:19:12 Irina Reva -KÜ liidu jurist (sub ) kommentaar maksmisele ,istub kabinetis Pastuhhovi seletav tekst kaadri taga Kate:Intervjuu,paberid arvetega.\n00:19:39 Pastuhhov kõnnib tänaval,kuidas asja lahendada?\n00:19:44 Irina Reva selgitus ,et tegelikult maksavad teised inimesed. Pastuhhovi vahetekst,et lugu kestab aastaid.\n00:19:56 KÜ esimehe kommentaar ,et Ljudmilla protestib juba 10.astat,alates sellest,kui jäi välja revisjoni komisjonist. PAsatuhhovi selgitused Kate:maja välisplaanid,mänguväljak\n00:20:17 Ljudmilla -see on kelmus.\n00:20:23 KÜ esimehe selgitus,et Ljudmilla solvunud revisjonikomisjonist väljajätmise tõttu.\n00:20:37 Pastuhhovi tekst ja Kü esimehe arvamus,et teeb politseisse avalduse.\n00:20:54 Kaadritagune tekst Ljudmilla pöördumisest politsei poole,krim.asja ei algatatud.\n00:21:04 Pastuhhovi küsimus,kellel jäi võlg- KÜ esimehe vastus,et elanikele,kes pole maksnud.\n00:21:28 Osaliste kokkuvõtvad lausded,Pastuhhovi kokkuvõte, oli lihtsalt tüli ja solvumine,siseneb lihvti.\n00:21:47 Vahekõll. Pastuhhov stuudios,kokkuvõte.\n00:22:22 Vahekõll. Lõputiitrid\n00:23:09 ETV + ident


Kreekas avaldatud raport uurib igapäevaste veipijate käitumismustreid.\nHiljuti Kreekas avaldatud raport uurib igapäevaste veipijate käitumismustreid. Raporti kaasautor, Onassise Kardiokirurgia Keskuse üks juhtivaid teadlasi dr. Konstantinos Farsalinos on veipijate kogukonnas tuntud kui üks nende väljapeetumaid toetajaid meditsiiniliste uuringute valdkonnas ning ta on kogunud kuulsust ka kui veipimise vastastes väljaannetes levivate väärarusaamade kummutaja. Tegemist on mehega, kes on edukalt ümber lükanud üldtuntud vandenõuteooria, et e-sigareti aur sisaldab surmavas koguses formaldehüüdi.\nFarsalinose uurimismeeskond soovis saada paremat ülevaadet sellest, kui efektiivne on veipimisele üleminek nende suitsetajate jaoks, kes soovivad suitsetamisest loobuda. Neljast maailmaklassi teadlasest koosnev uurimismeeskond valis oma uuringu jaoks juhuslikult 14 e-sigareti poodi 132 asukohast üle kogu Kreeka. Iga e-sigareti ettevõtte juhtkond andis loa uuringus osaleda, lubades uurijatel külastada müügikohti neli tundi päevas ning umbes neljal korral nädalas.\nKlientidel paluti täita küsitlus mille abil saaks tuvastada inimeste veipimisharjumusi ning käitumismustreid, mis on seotud nende suitsetamise harjumustega minevikus. Teadlased lasid igal kolmandal e-sigareti müügikoha külastajal täita küsimustiku, mis oli enamjaolt seotud inimeste kogemustega nii suitsetamise kui ka veipimise vallas. Seejärel kinnitasid teadlased biokeemiliselt iga osaleja vastused hinnates süsinikmonoksiidi sisaldust nende poolt välja hingatud õhus.\nKüsitluse tulemused: Küsitluse läbiviimise jooksul osales ligikaudu 309 inimest.\n98% vastanutest väitsid ennast olevat endine suitsetaja\n2% vastanutest väitsid ennast olevat endised suitsetajad, kes suitsetasid igapäevaselt.\n18% vastanutest pidasid ennast aeg-ajalt suitsetajateks\n3% vastanutest väitsid, et nad ei olnud enne e-sigareti soetamist tavasuitsu kunagi teinud\nKeskmine tubaka kogus, mida igapäeva suitsetajad tarbisid oli umbes 25 sigaretti päevas.\nLigikaudu 50% vastanutest väitis, et nad on proovinud varasemalt suitsetamist maha jätta päeva pealt\n8% vastanutest on üritanud suitsetamist maha jätta mingisuguse teraapia või tugigrupi abil\n94% vastanutest arvas, et suitsetamiselt veipimisele üleminek on raske, kuid seda see tegelikult ei olnud.\n9% vastanutest eelistas e-vedelikke, mis ei ole tubaka maitselised\n8% vastanutest eelistas kolmanda generatsiooni veipimise seadmeid.\nVastanute keskmine e-vedelike päevane tarbimine jäi 5ml juurde\nUurimus täisealiste veipijate harjumustest näitas, et valdav enamus neist on praegused ning endised suitsetajad, seejuures suurem osa neist väitis, et suudaksid e-sigareti abiga suitsetamisest loobuda. Uurimus tuvastas osalise kasu tervisele ning vähesed kõrvalmõjud, mis võiksid olla motivatsiooniks edaspidiseks e-sigareti kasutamiseks. Uurimus näitas, et Kreekas on e-sigareti kasutamisel postiivseid ühiskondlikke eeliseid, mis on vastavuses hiljuti läbi viidud rahvastiku uurimusega.


DAX võttis peaaegu kogu minu kasumi\nKaupleja Alex • 27. veebruar 2019 kell 12:03\nIdee panustada Saksa ja USA indeksite langusele pole mulle veel edu toonud.\nPean tunnistama, et ma ei kauple just väga tihti trendi vastu. Sel korral polnud minu sisenemiskoht üldse halb, sest DAX liikus mööda võimsat allavoolukanalit ja S&P 500 jõudis väga lähedale tasemele, kust oli oodata tugevat vastupanu. Praegu on minu S&P 500 positsioon veel avatud, kuid DAX-indeksi positsiooniga on seis nukker.\nKaupleja Alexi jooksevkonto saldo: 10 133,53 EUR\nMinu DAX-indeksi positsioon jõudis stop-loss-tasemini ning sulgus kahjumiga. Samas on indeksi pöördumise tõenäosus endiselt üsna suur. Uuesti ma positsiooni siiski avama ei hakka, see oleks liiga riskantne ja kalduks hasartmängude valdkonda. Veelgi enam, kui turg lähebki alla, siis teenin kasumit USA indeksi languselt. Korrelatsioon on hetkel üsna tugev.\nPullid ja karud tegutsevad loomulikult just selle punkti ümber ja tehniliselt on see tase väga oluline. Minu stop-loss jõustus täpselt viimase päeva tipus, kui allavoolukanali läbimurre ebaõnnestus ja pöördus tagasi. Ma sean stop-loss-taseme tavaliselt mitte ainult momentum'i tõttu (õige taseme valimine), aga ka riskijuhtimise kaalutlusel. Viimane teenitud kahjum DAX-indeksiga oli 2,5% minu konto deposiidist. Jätkan vaatlemist ja otsimist!


Stine-Lise Truu jäi Skandinaavia karikal napilt poolfinaalist välja - Jooksja\nStine-Lise Truu jäi Skandinaavia karikal napilt poolfinaalist välja\nTruu. Foto: eesti Suusaliit\nStine-Lise Truu. Foto: Eesti Suusaliit\n20-aastane eestlanna Stine-Lise Truu võistles täna Norras Nes Skianleggis Skandinaavia suusatamise karikavõistlustel vabatehnikasprindis, kus sai 15. koha, jäädes ülinapilt poolfinaalist välja.\nTartu suusaklubi liige Stine-Lise Truu jõudis 1,2 km pikkusel sprindidistantsil 91 naissuusataja konkurentsis kvalifikatsioonis 30 parema hulka, saades 26. koha ajaga 3.12,77, kaotades kvalifikatsiooni parimale 13,63 sekundiga. Kolmandas veerandfinaalis startinud Truu sõitis seal välja kolmanda koha, kusjuures poolfinaalist jäi tal puudu vaid 0,12 sekundit. Kokkuvõttes kuulus talle 15. koht.\n“Täitsa enam-vähem sõit, 100% rahule ei jää, aga halb kindlasti ei olnud. Oma veerandfinaalis jäin alguses tahaotsa, lõpusirgeks võitlesin end teisele kohale, kuid lõpuks jäin siiski kolmandaks. Veidi pettunud olen, et nii vähe poolfinaalist puudu jäi ja tunnen, et oleks saanud paremini teha. 15. kohaga Skandinaavia karikal tugevas konkurentsis saab siiski rahule jääda,” ütles Stine-Lise Truu Jooksjale.\nSprindifinaalis võtsid kaksikvõidu norralannad. Esikoha võitis Anikken Gjerde Alnaes ajaga 2.59,82. Kaasmaalanna Julie Myhre kaotas talle 0,01 ja kolmanda koha saanud 18-aastane rootslanna Tilde Baangman 0,36 sekundiga. Ainsa Eesti meessuusatajana startinud Alvar Johannes Alev piirdus vabatehnikasprindis 108. kohaga. Kokku osales 174 meest.\nJohanna Ardel võitis Kanaaride populaarse vana-aasta jooksu\nAasta sportlased 2019 on Magnus Kirt ja Kelly Sildaru


EVELIN ILVESE KOKAKOOL | Avokaadotamp Diana Kennedy moodi | Toidutare\nEVELIN ILVESE KOKAKOOL | Avokaadotamp Diana Kennedy moodi\nEvelin Ilves, 8. november 2020 07:49\nGuacamole Foto: PantherMedia/Scanpix\nJagan teiega täna ühe tuntuma mehhiko maitse dianakennedy'likku versiooni, mille detailid muudavad selle roa mõnusalt nüansirikkaks maiuseks.\nPaar päeva tagasi näitas ETV2 filmi legendaarsest Diana Kennedy-st, 98-aastasest Briti päritolu toidukunstnikust ja -kirjanikust, tuhandete loovate retseptide autorist ning iidse Mehhiko köögi maailmakuulsaks kokkajast. Käisin seda filmi umbes aasta tagasi vaatamas ning talle sissejuhatavat loengut pidamas, mille ettevalmistamiseks omale kaks tema ikoonilist raamatut tellisin. Nüüd tuli see elamus eredalt meelde.\nTema raamatud on teosed, mis viivad sind unustamatule rännakule Mehhiko põlisrahvaste sekka, kus meisterliku pildikeele juhatusel kuuled lugusid ja tunned maitseid, mida järelejäänud kaugete ligipääsmatute külade memmed lahkelt erakordsele daamile jagavad. Neist raamatuist leiad puhta autentsuse kõrval uskumatult toredaid kiikse, mis mehhiko toitude armastajail nii mõnigi kord kulmu juuste piirile võib kergitada.\n3 spl. peeneks hakitud valget mugulsibulat\n4 kauna tšilli (serranot), peeneks hakitud\n2 spl peeneks hakitud cilantrot (värske koriander)\n8 keskmist tomatillot (küpsetatud – vt allpool juhiseid ja seda, mis asendab tomatillot*)\n1 tass peeneks hakitud koorimata küpset tomatit (u 240 ml)\n2 spl peeneks hakitud valget mugulsibulat\n1 kuhjaga spl peeneks hakitud cilantrot\n1. Kõigepealt küpseta tomatillod. Eemalda paberjas kest ja loputa tomatillod. Ära proovi neil nahka maha tõmmata. Pange tomatillod ahjupannile ja grilli ahjus või elaval tulel kuni nad on pehmed ja nahk on kergelt pruunistunud (umbes 5 minutit).\nPurusta koos nahaga saumikseri või blenderiga. (Mehhiko köögis kasutatakse selleks vulkaanilisest kivist tehtud rasket uhmrilaadset anumat - molcajete't, mille sarnast meiegi köögipoodides saada on).\n2. Hõõru uhmris/ molcajetes sibul, tšillid, koriander ja sool pastaks. Lisa jaokaupa küpsetatud ja purustatud tomatillod nende nahka võimalikult palju uhmri nuiaga töödeldes.\n3. Lõika avokaadod pooleks ja eemalda südamed (kivid), kuid jäta need alles. Kraabi viljaliha puulusikaga välja ja pudista jämedalt uhmrisse põhisegu peale. Sega ettevaatlikult alt ülespoole, et kõik saaks ühtlaselt segunenud. Pange kivid uuesti segusse, see takistab guacamolet oksüdeerimast ning värvi muutmast.\n4. Tükeldatud värske tomat lisa viimasel minutil – vahetult enne serveerimist.\nRaputa üle sibula ja cilantroga ning serveeri kohe – sobib nii mõnusa rukkileivaga, kodutehtud saiaga või muidugi maisijahust tehtud nachodega.\n* Tomatillosid saab asendada järgmiselt:\n1) konserveeritud tomatillodega\n2) värskete roheliste tomatitega\n3) rohelise paprika ja laimimahlaga\n4) karusmarjade ja rohelise pipra seguga\nEVELIN ILVESE KOKAKOOL | Kondenspiimane õunakook


Teele Reiljan – Katriito\nOlen kliiniline psühholoog ja pereterapeut. Läbisin Tallinna Ülikooli psühholoogia eriala bakalaureuse ja magistritaseme õppe. Olen läbinud kognitiiv-käitumusliku teraapia algkursuse, perekonnapsühhoteraapia II astme väljaõppe ja osalen regulaarselt pereteraapia supervisioonides, et omandada pereteraapia III astme väljaõpe. Alates 2014. aastast oman kliinilise psühholoogi kutset ja EuroPsy kliinilise psühholoogi kvalifikatsiooni. Töötan nii individuaalklientide kui ka perede ja paaridega.\nOma töös lähtun kliinilise psühholoogi teadmistest, kuid vaatlen iga kliendi ja pere puhul ka vastavalt oma terapeudi väljaõppele tervet peresüsteemi ning selle mõju inimese käesolevale toimetulekule.\nOlen aastate jooksul läbinud erinevaid täiendkoolitusi pereteraapia, paariteraapia, individuaalteraapia, kriisi- ja leinanõustamise jt. valdkondades. Samuti oman õigust läbi viia isiksuseuuringut (SNAP-2).


Heiki Nabi esitas kirjaliku selgituse ja taotleb avalikku menetlust « Hiiu Leht\n18.mai, 2021 Sport / Uudised\nKEN MÜRK / ERR\n“Tokyo olümpiamängud on ukse ees ja ma ei ole endiselt kaotanud lootust seal võistelda. Mul ei ole mitte midagi varjata ja seoses suure avaliku huviga esitasin ka taotluse avalikuks õigusemõistmiseks,” ütles Heiki Nabi pressiteate vahendusel.\nNabi soovi toetab ka sportlast esindav vandeadvokaat Paul Keres. “Just avalik menetlus võimaldab meedial ja avalikkusel esimesel võimalusel ning maksimaalse täpsuse ja objektiivsusega ära kuulata kõik sisulised seisukohad, põhjendused ja tõendid, mis antud juhtumi käigus on kogutud,” põhjendas Keres.\n“Koostöös paljude ekspertidega – neist neli on rahvusvaheliselt tunnustatud – kogutud teave ja teostatud analüüsid tõendavad meie hinnangul veenvalt, et Heiki Nabi ei ole süüdi keelatud aine letrosooli tema organismi sattumises. Sellest tulenevalt taotleme Heiki Nabi õigeks mõistmist,” selgitas Paul Keres.\n“Olen ise kogu aeg teadnud, et pole teinud midagi keelatut. Viimased kuud on sellest hoolimata möödunud närvesöövalt. Kuid nüüd saan hea tundega kinnitada, et samale järeldusele jõudsid ka mitmed väga tugevad ja tunnustatud rahvusvahelised eksperdid,” sõnas Heiki Nabi.\nKahekordse maailmameistri ja Londoni OM-hõbeda Heiki Nabi aasta alguses võistlusväliselt antud dopinguproovist leiti keelatud ainet letrosooli. Aprillis avati Nabi dopinguproovi B-proov, mis osutus samuti positiivseks.\nSildid: doping, maadleja, õigusemõistmine


Bale mõistab Pepe olulisust Portugali jaoks - Arhiiv - Postimees Sport: Värsked spordiuudised Eestist ja välismaalt\nBale mõistab Pepe olulisust Portugali jaoks\n5. juuli 2016, 15:27\nPepel võib jääda poolfinaal vahele!\nPepe veerandfinaalis Poola vastu mängimas.\nPortugali kaitsemängija Pepe võitleb enne jalgpalli EMi poolfinaalmängu Walesi vastu vigastusega. Homse mängu eel räägitakse palju klubikaaslaste Gareth Bale'i ja Cristiano Ronaldo vahelisest kokkusattumisest, kuid portugallaste peatreener Fernando Santos ei julenud veel esmaspäeval lubada, kas Pepe tähtsas kohtumises väljakule jookseb.\nPortugali koondise kõneisik Onofre Costa sõnas enne esmaspäevast treeningut (mille Pepe vahele jättis - toim), et Real Madridis klubijalgpalli mängival Pepel on reies lihasvalu, mistõttu antakse mehele puhkepäev. Sellegipoolest uskus Costa, et 33-aastase sportlase vigastus pole liiga hull.\n«Pepe on olnud kindel tiimiliider algusest peale,» ütles peatreener Santos. «Väljakul peavad kõik mängijad olema liidrid mingil kujul. Kindlas mängufaasis peavad kõik võtma selle rolli enda peale,» lisas ta.\nWalesi treeningujärgselt püüti kinni ka Bale, kel jagus Pepe kohta vaid kiidusõnu. «Ta on väga professionaalne sportlane ja tore mees. Ta on olnud minu vastu väga sõbralik. Tema kaotus oleks Portugalile suur kaotus, kuid ma olen kindel, et ta ta annab endast kõik, et terveneda,» sõnas Bale.\nKui Pepe saadakse mängukorda, siis nii tema kui ka Ronaldo saaksid nautida Bale’i vastu mängimist, kuid Santos ei keskendu meedias palju kära tekitanud teemale. «Me ei keskendu sellele. Võibolla Hispaanias räägitakse sellest, kuidas sama meeskonna mängijad astuvad väljakule üksteise vastu mängima, kuid see ei puuduta meid,» ütles Santos.


Miks mu jalad paisuvad, kui ma olen oma perioodil? 💉 Tervis, Ilu, Toitumise ... 2019\nPõhiline » Tervis » Miks mu jalad paisuvad, kui ma olen oma perioodil?\nMiks mu jalad paisuvad, kui ma olen oma perioodil?\nSuu turse teie menstruaaltsükli ajal võib olla premenstruaalse sündroomi või PMS-i sümptom. Lisaks jalgade tursele on mõnedel naistel käte või kõhu paistetus. Kuigi suu turse on tavaline esinemine, on see sümptom, mida tuleb jälgida.\nVee hoidmine juhtub siis, kui keha sõna otseses mõttes säilitab liiga palju vett. Kui see toimub, koguneb vesi teatud kehapiirkondades, põhjustades puhitus käte, jalgade ja kõhuõõnes. Veehoidlat nimetatakse mõnikord puhitus või turse. Sellel on mitu põhjust, sealhulgas meditsiinilised seisundid ja ravimite kõrvaltoimed. See kestab tavaliselt mõni päev kuni nädal.\nVee hoidmine toimub nädala jooksul enne teie perioodi algust. PMS-ile kalduvad naised kogevad seda sageli koos teiste sümptomitega nagu krambid, väsimus, peavalud ja meeleolu kõikumine. Mayo kliiniku andmetel ei ole PMS-i ja sellega seotud sümptomite põhjused teadlikud, ehkki teadlased on kindlad, et nende hormonaalsed muutused käivitavad.\nVeekindlus mõjutab iga naise teistmoodi. Mõnedes on see lihtsalt sümptom, mis ei tekita ebamugavust, teised aga võivad olla nii kehvad, et nad ei tee igapäevaseid tegevusi.\nPuuduvad ravimid, mis peatavad jalgade turse PMS-i veetakistuse tõttu. Siiski on võimalusi ebamugavuse ja turse ulatuse vähendamiseks. Üks on hea harjutuse rutiin. Mayo kliiniku andmetel teatavad naised, kes osalevad igapäevases tegevuses, vähem PMS-i sümptomeid. Sa peaksid ka soola vahele jätma. Sool sisaldab naatriumi sisaldavat ainet, mis põhjustab turset. Samuti peaksite piirama naatriumi sisaldavad toidud, näiteks sojakaste, konserveeritud köögiviljad ja töödeldud liha.\nKui teie sümptomid kestavad kauem kui nädal või kui teie turses jalgadega kaasneb kramp või valu, pöörduge koheselt oma arsti poole. PMS-i sümptomite vähendamiseks võib arst soovitada suukaudse kontratseptiivi retsepti. Suukaudsed rasestumisvastased vahendid sisaldavad hormooni östrogeeni väikest annust. See madal doos töötab menstruaaltsükli kontrollimiseks, et vältida rasedust ja reguleerida hormooni. Hormoonide tasakaalustamatus põhjustab premenstruaalset sündroomi, mistõttu need pillid võivad selle oluliselt vähendada.\nEelmine PostLoodusgaasi lekkega seotud terviseprobleemid\nJärgmine PostitusKuidas sidrunipalmi Tinktõru: retsept ja kasutusviisid\nParimad võimalused sinu rõhu leevendamiseks\nNeeruprobleemide esimesed märkid\nPropaani gaasi sissehingamise sümptomid\nKuidas saada viga kõrvalt\nKuidas teha märk Bites Peatus sügelus\nKuidas ma võin sööda välja võtta mu diivanilt?\nKuidas lahustada geelkapsleid\nKuidas CPAP-masin töötab?\nRauda defitsiidi põske kuldringi test\nAlkoholi tarbimise oht koos südamepellatsioonidega


Moemaailm leinab 77aastasena surnud disainerit Azzedine Alaïat | Õhtuleht\nMoemaailm leinab 77aastasena surnud disainerit Azzedine Alaïat\nÕhtuleht.ee, 21. november 2017, 13:30\nAzzedine Alaïa (1940 - 2017) AFP\nMoemaailm leinab Tuneesia päritolu disainerit Azzedine Alaïat, kes suri 18. novembril 77 aasta vanuses. Eile saadeti moekuulsus Tunises viimsele teele.\n2015. aasta Oscarite jagamisel Alaïa kleidiga furoori tekitanud Lady Gaga nimetas disainerit ülimalt südamlikuks ja heldeks sõbraks ning moegeeniuseks. „Keegi ei tundnud naisekeha nii nagu tema.“\nSuri Yves Saint Laurent'i kauane äripartner ja elukaaslane (2)\n8. september 2017, 14:23\nBriti Vogue'i uus boss kutsus toimetajateks Naomi Campbelli ja Kate Mossi\nBriti Vogue sai esimese meessoost peatoimetaja! (2)\n10. aprill 2017, 14:51\n„Alaïa oli tõeline visionäär ja tähelepanuväärne mees,“ ütles Briti Vogue'i värske peatoimetaja Edward Enninful oma järelehüüdes. „Teda jäävad leinama kõik, kes teda tundsid ja teda armastasid, ning naised üle kogu maailma, kes tema rõivaid kandsid.“\nTuneesia nisukasvatajate poeg Azzedine sai moepisiku külge oma glamuurselt kaksikõelt, uudishimu moemaailma vastu õhutasid ema prantslannast sõbratarilt saadud Vogue'id. Noormees valetas end vanemaks, et pääseda Tunise kohalikku kaunite kunstide kooli skulptuuri õppima.\n1950. aastate lõpul siirdus Azzedine Pariisi ning töötas põgusalt toonaste moesuuruste Christian Diori ja Guy Laroche'i alluvuses, enne kui valis sõltumatuse.\n1980ndail maailmakuulsuse saavutanud Alaïa oli iseäranis tuntud liibuvate kleitide poolest, mis tõid talle hüüdnime king of cling. Tema klientide seas olid nii Greta Garbo, Naomi Campbell, Mariah Carey kui ka Michelle Obama.


Sõna on kunstnikul — Sirp\nSõna on kunstnikul\nMiks jälle kolme naise köitekunstinäitus rahvusraamatukogus?\nViienda korruse trepigalerii on meeldiv, ehkki veidi üksildane paik näituste korraldamiseks. Aastate jooksul on köitekunstnikud sinna justkui kinnistunud omi töid üles panema. Köide sobib raamatukokku, sest geenid on neil töödel samad mis fondikogudel.\nJa köites on juba kord midagi köitvat. Sõna tähenduse üle võib ju vaielda. Korrektses mõttes on köide miski, mis trükitud paberkandjale ja siis raamatuks poogitud. Kunstnikud muidugi kipuvad piire lõhkuma ehk avardama. Muidu oleks tegemist lihtsalt raamatu-, aga mitte köitekunstinäitustega. Ehk olgu nad tegelikult hoopiski kunstnikuraamatu- või objektinäitused või hoopis raamatuteemalised installeeringud.\nIgatahes on kõige aluseks ikka ja jälle raamat.\nIga näitus on seiklus omaette ja seetõttu ta ette võetaksegi. Kui ülespanemiseks läheb, meenub taas, et tegemist on ekstreemspordiga. Tuleb jälle meelde, et materjalid on kallid ja iga kord tuleb need erineval moel, aga ülilühikese aja jooksul kokku kraapida. On suur au, et me ei ole pidanud näitusepinna eest maksma. Ikka seepärast, et raamatukogu mõistab ja hindab köitekunstnikku. On tore tunda, kui sinust keegi lugu peab ja su imelikke mõttekäike usub.\nMeie kolme koostöö on olnud pigem kokkuleppeline. See tähendab, et saame mitu kuud enne näituseaega kokku, arutame olukorra absurdsust, ohkame ja lubame asja ära teha, vahetame ideid ja üritame neid ühele joonele sobitada.\nAga oma tööd teeb igaüks omasoodu, vahetevahel endast teada andes, justkui labürindis käsi põõsastikust püsti ajades. Näituse tähtajaks peame olema üheskoos labürindi väljapääsu juures, valmis tööd kaenlas.\nSee pidanuks aset leidma 9. V, võidupühal, mil kogu Tallinn vaikimisi ja murelikult provokatsioone ja uusi lööminguid ootas. Sealsamas rahvusraamatukogus, mis oli raudvarbadega piiratud. Nagu koolitüdrukud, kes on õnnelikud õppetunde ära jätva pommiähvarduse üle, tundsime me suurt kergendust, et näitus nädala võrra edasi nihkus.\nAga nädal hiljem pidi ikkagi kõik valmis olema.\nJa siis alles läheb põnevaks. Täpsemalt öeldes, siis alles hakkab nalja saama! Harva saab naerda nii palju, kui üht ühisnäitust üles pannes ja juba selle hirmujudinaseguse naeru pärast tasub vaev ette võtta. Nimelt hakkavad ilmnema probleemid.\nEsiteks on Tauno Kangro seal kasutusele võtnud vitriinid, millega oleme arvestanud. See on loomulik, sest keegi ei hoia vitriine niisama jõude, et äkki meil läheb vaja. Siis ilmneb, et ilus vastremonditud põrand on häirivalt aktiivne meie taieste suhtes oma uute heledate kiviplaadiribadega.\nMuidugi ilmneb Unduski vale ajaarvestus, mis tähendab, et tööd on küll valmis, aga liiga niisked, et sirgelt vitriinis püsida. Undusk on teinud näitusele suured punalehelised raamatud, mille sees pole teksti, aga mis üritavad kaasipidi omavahel suhelda. (Kas raamatud, mis on igaüks kui eri maailm, saavad omavahel kõnelda? Nagu kala ja inimene läbi akvaariumiklaasi?). Suured punased kurbade inimnägudega pabervooltehnikas raamatud tõmbuvad aina enam küüru ja kooku! Neid tuleb nädalalõppudeks koju hooldusse viia.\nVeel selgub, et Kivihalli väga peene viimistlusega kasevineerist raamriiulid on koos köidetega sedavõrd rasked, et seinale kinnitamist ei kannata. Aga korralikku tüüblit raamatukogu paeseina sisse kruvida ei tohi, sest rikub seina ära. Nii tuleb suurem osa riiulraamidest eksponeerida õnneks töömees Karli poolt leitud soome papi värvi tumbadel, mille tulemusel omandavad nad hoopis vanaaegse teleka dimensioonid. Ainult ruudukujuline kompaktne “Hando Runnel – Juhan Liiv – Hando Runnel – Juhan Liiv” püsib seinal, nii nagu peab.\nPiisangu väikesed elegantsed iseliimitud-pressitud vineerist loomraamatud on suures hallikirjute seintega ruumis liialt märkamatud. Kiirelt tuleb neile hankida pleksiklaasist riputuskastid, mis võtab paar päeva aega. Aga Piisangu põletushaavadega raamatud on ka etteantud vitriinis õnneks kõnevalmis.\nIga ühisnäitus on häppening, ehkki mitte sellena plaanitud. Õnneks leidub Tallinnas üks päästev institutsioon nimega deposiitraamatukogu, mis kogub ärapõlatud raamatuid. Neid leidub seal sadu tuhandeid ja umbes kord kuus saadetakse neist neliteist kuupmeetrit utiili. Need utiilikandidaadid on kui õnnetud varjupaigaheidikud, kellega tõesti pole enam midagi peale hakata ja kes mürgisüstiga magama pannakse.\nRaamatukogud saavad deposiitraamatukogust fonde täiendada ja köiteid ka laenata. Nii oleme meiegi sealt oma näitustele taustamuusikat tellinud. Ilusti või huvitavalt laotud raamatud mõjuvad väga dekoratiivselt, aga huvitav on see, et nad pole kunagi lihtlabaselt esteetilised, vaid nende trükimust lauserägane tihkus lisab alati tuumaka nüansi, usaldusväärikuse.\nRaamat ei ole lihtsalt asi, ehkki köitekunstinäitus kipub raamatut asjastama. Just pärisraamatud varjupaigast tuletavad köitekunstnikule meelde raamatu tõelist olemust.


Silverbeast 3.0 - Leht 15 - 4x4.ee\nTänane kuupäev on N Juun 04, 2020 1:52 pm\nPostitus Postitas LauriJ » P Veebr 24, 2019 10:31 am\nNende poltide kinnipüsimisega olid paljud hädas. Mul osadel mutritel olid nordlockid all aga ikka tulid lahti (ilmselt äsja värvitud detailidel jäi värvikiht vahele ja siis ei olnud asi tihkelt kinni). Nüüd sai pandud nordlock seib, nylock mutter ja lisaks kõige kangem keermeliim ka. Kui see ka ei aita, siis peab amper-liimiga aitama\nKõrvalt vaadates toimis auto väga kenasti, jalgu ei jäänud. Arvestades, et see oli esimene sõit siis sõitis ikka väga hästi. Siit saab asi ainult paremaks minna..\nPostitus Postitas totu » P Veebr 24, 2019 11:57 am\nHea lugeda, et üldiselt hea.\nÜllatavalt suur jõud on sooja õhu tõusmine, e. jahutusõhk peaks läbi radika tõusvalt liikuma.\nOmal on mõttes olnud 2 roolipumba paigaldamine, "liitva" klapiga(tegemata). Siiani on VAG (tegelikult küll ZF, volkar kombineeris rihmaseibidega, erinevatel mudelitel) roolipump, 2X kiirendava ülekandega, parima tulemuse andnud.\nTagavedrustuse "spring rate" peab 20% suurem olema, arvestades ka otste kaalu ja ülekandearvu, muidu hakkab saba loopima. Gaasikatel peaks õli kogus selle ära määrama, e. tagumised amordid küsivad rohkem õli.\nRaskuskese ongi ilmselt madalam aga tasub ettevaatlik olla, kõrge "roll center" tekitab petliku tunnetuse- auto on kenasti külgstabiilne, kuni ümberminekuni.\nIsiklikult teeksin käänmiku roolikäpad pikemaks, seal tekivad erikuradi suured jõud, mis polte lahti loksutavad (peenkeermega poldid ja liimiga mutrid nii kui nii). Veidi väiksem nurk ei tohiks suur häda olla, külgpiduritega.\nPostitus Postitas erik » E Mär 04, 2019 10:26 am\ntotu kirjutas: Üllatavalt suur jõud on sooja õhu tõusmine, e. jahutusõhk peaks läbi radika tõusvalt liikuma.\nEsialgu ehitan õhuvõtu katuselt tõhusamaks ja suunan tagant rohkem radika peale, siis vaatame, kas on kahte venti vaja vms.\nSul ikka mõte lendab... kaks pumpa on ju jälle kaks korda vähem töökindlust. Ma tuunin esimese hooga pumba nõelklappi ja siis vaatame mis, edasi. vaja oleks lihtsalt natuke tootlikumat pumpa, u. 7-8 l-min, mis kannataks kavitatsiooni. Alu korpuses tänavaautode tootlikumatele pumpadele ei meeldi oma võimete piiril pikalt töötada ja rootor tahab läbi välisseina sõita.\nOridele on selleks alumine kamber, mille rõhuga saab springrate tõsta, kas või lakke... aga see teeb loomulikult kogu muu elu jäigemaks. Ehk seda rohkem hakkab selga taguma. Rebondi peaks näppima ja igasugu asju proovima... näiteks oril on olemas lisa mahuti, millelt saab otse dumpi regullida ja mis peaks seda kiire sõidu asja parandama...\nKas see nii mitte iga autoga pole, et püsis küll, kuni ümber läks Eks me harjutame oma tagumiku tunnet. Tagumine stabikas ootab ka vähe pidavamat ilma, et vaatada, kas teda vaja ikka on.\nSee on see koht, kust saaks rooli kergemaks, aga samas kaotaks keeramise kiiruses, ratta nurgas jne. Minu arust on pikk käpp käändmikus saadanast, kuna käpp ise peaks kõvasti tugevam olema ja kogu käändmik peab kõvasti tugevam olema, et suurenenud jõu õlaga toime tulla. See pole koht, kuhu tahaks palju ja rasket rauda juurde panna.\nPostitus Postitas totu » T Apr 16, 2019 3:49 pm\ntotu kirjutas: Raskuskese ongi ilmselt madalam aga tasub ettevaatlik olla, kõrge "roll center" tekitab petliku tunnetuse- auto on kenasti külgstabiilne, kuni ümberminekuni.\nLoodan, et kedagi-midagi liiga katki ei läinud.\nPostitus Postitas erik » K Apr 17, 2019 8:22 am\nIlmselt mõtled seda asendit?\nküllili_1.jpeg (586.49 KiB) Vaadatud 6112 korda\nSiis jah, sul oli selles osas täiesti õigus. Auto läks käsipiduriga kurvi võttes kolksti küllili . No nii vähemalt tundus, aga eks tegureid oli mitmeid. Katki ei läinud midagi. Lükkasime püsti ja kärutasime edasi.\nTegeleme fine tuninguga. Jahutus paremaks, vedrustus normaalseks ja rool kergemaks. Rooliga on juba edasi minekut. Tegin orbitroli natuke ringi ja asi juba kergem. Vedrustus sai Männikul testides parem aga eks ole tunda, kuidas metsas asi töötab.\nPostitus Postitas erik » R Mai 03, 2019 2:45 pm\nKukepea on üle elatud. Alguses oli väike probleem hüdraulika õli lekkega ja see röövis korralikult aega, sest oli ju vaja metsast välja saada, remontida ja uuesti katsele peale minna. Hiljem asjad töötasid juba täiesti normaalselt. Hoogu enam üles ei saanud ja ilmselt peab team peeglisse vaatama. Ilmselt on võimalik sellest madalseisust ainult paremaks minna, sest aeglasemaks enam vist jääda ei saa ja auto püsib ka ühes tükis.\nLähimal ajal teen autole uued alumised esiõõtsad, et kliirentsis vähem kaotada. Tagavedrustus on ka teemaks, et auto vähem selga põrutaks. Eks kompame võimalusi coiloverile vähemalt osaliselt tagasi minna. Sest esiots töötab nagu unistus. Nüüd kui rool on ka kergem, on sõit juba nagu päris autoga.\nAuto on reedel ja laupäeval Lauluväljakul toimuval automessil uudistamiseks väljas, kellel huvi saab näpuga ka katsuda.\nPostitus Postitas KarlReimann » L Juun 29, 2019 6:52 pm\nKuidas tunduks kui ka tagusild oleks sõltumatu vedrustusega, või on talasillal mõni eelis?\nPostitus Postitas erik » P Juun 30, 2019 10:06 pm\nSõltumatut on suhteliselt keeruline ja kallis ehitada. Ei näe praegu pointi seda tegema hakata. Tala on lihtne ja lollikindel. Tagasillal oleks ka pigem kaalu lisandumine sõltuva kahjuks.\nPostitus Postitas erik » T Juul 16, 2019 2:11 pm\nSuvesõit 2019 edukalt läbitud. Tänu teiste meeskondade tehnilisele ebaõnnele ja natuke ka oma teami arengule, saime tubli II koha. Parem poodiumikoht jäi rehvi purunemise ja hiinas tehtud jubina lõhkemise taha, mis pidurite efektiivsuse pooleks päevaks ära võttis. Kes kõrvalt nägi, võib vabalt kommenteerida, kuidas viimase päeva kross tundus, kui Riisipere teamiga maid jagasime. Mulle tundus, et hoo saime ikka kenasti ülesse ja rajakõrval pealtvaatajatel vast igav ei hakanud.\nAuto oli parem, kui varem. Taha otsale lisandunud lisakilod vintsi ja suure aku näol, rahustasid autot ja sõit oli palju mugavam. Torust tehtud esiõõtsasid ei saanud veel valmis, aga sügise poole, need sinna alla saavad. Ilmselgelt on autol ka jõu puudus, mis väljendub selles, et paksus pasas ei jaksa II kiire käiguga rattaid vabalt pööritada, vaid kipub ära tohlema. Selle raviks vaatame optimaalsemaid võimalusi. Näiteks, kas kohe suurem turbo, mis mootori õhku suudaks lasta, või hübriid-turbo, mis on jälle kompromiss võimuse ja saadava kasu osas, samas kerge ja bolt on lahendus.\nPostitus Postitas ahto42 » K Juul 17, 2019 7:52 pm\nKas muutuv geomeetria, nagu diislitel ei mõeldav? Boost oleks päris vara üleval, aga labad võibolla ei pea kuumale vastu. Samas, mingi Porsche kasutab sellist lahendust. Kuullaager turbo?\nPostitus Postitas erik » T Okt 08, 2019 12:51 pm\nIMG_20191005_070818_2.jpg (184.65 KiB) Vaadatud 2950 korda\nMudEst2019 jäi natukene pooleli. Suutsime masina ühte tehislikku tiiki ära uputada. Nende kergete pillide suur miinus on see, et absoluutselt ei saa aru, millal rataste alt põhi ära kaob. Tegime liiga optimistliku rajavaliku ja nii see juhtus. Ise läksime ka sapsu täis, kui auto ühele küljele kreeni vajus. Edasine on juba märg ajalugu. Eks lähipäevil selgub, kas mootor ka pihta sai, kuna ta proovikäivitustel paar korda hüdrolukku jooksis.\nVõistluste alguses, oskasin kõrges rohus ka ühele korralikule koerakuudi suurusele kivile otsa sõita, mis tahtis masina kummuli visata, parem esiratas sai korraliku matsu, velg kõver ja kogu mu superäge roolimajandus on nüüd banaanis. Nüüd toimub ilmselt taand-areng ja ma ehitan masina tagasi täishüdrole, et töökindlus parem oleks. Kuigi peab tunnistama, et see banaanis roolilatt ei olnud üldse eriline probleem, aru ma sõites küll ei saanud, et midagi valesti oleks, peale selle, et paranka veidi viltu oli.\nIMG_20191007_212017_1.jpg (167.64 KiB) Vaadatud 2950 korda\nVahepealse arenguna ehitasin autole uue tagavedrustuse, muutsin teljevahet, tegin lingivardad pikemaks ja saba sai endale Öhlinsi coiloverid. Natuke peab veel vedrudega mängima, aga üldiselt sai pilt palju parem. Kui mitte öelda, et väga hea.\nIMG_20190915_171357_1.jpg (231.96 KiB) Vaadatud 2950 korda\nÜks asi jäi natuke MudEstil kummitama. Mõned inimesed on hakkanud kuidagi eeldama, et kui sul on ikka jube äge auto, siis kohe peab ka tulemus vastav olema. AGA Te olete täiesti valesti aru saanud, hea auto, on ainult üks osa heast tulemusest või kiirest katseajast. Hoopis rohkem mängib rolli meeskond, taustajõud, õnn jne. Mitte, et ma arvaks, et ma sitt sõidumees oleks, või Kotkas kehv kaardilugeja-vintsman, vaid mõned võistkonnad on lihtsalt paremad, rohkem harjutanud või lihtsalt joppab neil paremini. Minuarust on oluline endast parim anda, mitte teiste tulemusi parastavalt või kadestavalt vahtida. Siis pole nii kehva tunne, kui just parimat tulemust kirja ei saa.\nEriti hea näide oli sellel võistlusel VisaHulkur team, mehed panid ratas-rattas enamuse võistluse distantsist liidritega, tehnika pmst sama, mis Mere Hardo u. 10 aastat tagasi valmis praadis. Lõpus lihtasalt neil ei jopanud, et esiklaas puu survele järgi andis.\nPostitus Postitas MetsaVikat » T Okt 08, 2019 3:01 pm\nKas tohib uurida miks järjest coilidele tagasi minnakse? Kas rolli hakkab mängima siin see asi, et coili saab paremaks häälestada ning vist seade seisab ka paremini paigas?\nMuidu äge! Edu tegemistes!\nPostitus Postitas erik » T Okt 08, 2019 3:52 pm\nMuidugi tohib uurida ja peabki! Ütleme täiesti ausalt, et ORI on geniaalne toode.\nTa teeb ära 80% vajalikust tööst:\nsuudab hoida auto raskust,\nsaab nn vedru jäikust muuta,\nsisse on ehitatud täiesti toimiv bumpstop ja droopstop,\nreguleeritav rebound jne jne.\nAeglasematel sõitudel ei olegi paremat vaja. Meil on asi aga selles, et autode kiirus tõuseb, samas enamuste meie meeskondade füüsilised kered on juba neljakümnendates, e. me tahame mugavust ja toimivust kiirel sõidul, mõlemat sama-aegselt, vot sellega jääb ORI natuke jänni. Pealegi on ORI väga mõistliku hinnaga saadaval. Nii, et ei kao see ORI kuhugi. Ma ka kasutan esisillas ORI veel jätkuvalt edasi, sest seal see töötab väga hästi.\nPostitus Postitas erik » T Nov 12, 2019 11:04 am\nJärgmise asja ära proovimiseks oleks huvitatud ostma Volvo tagasilla portaale või rattarumme, (need suured vigurid, mis portaali hammaka seest nuudiga ühenduse saavad ja velg kinnitub poltidega nende otsa)\nVähemalt kahte on vaja, Ülekande hammakad võivad katki olla, põhiline, et rummu nuut oleks korras.


Sari PÜHA MAURITIUSE BAROKIÕHTUD. Armastuse laulud\nKontratenor on haruldane hääleliik, mis võlub ebamaise õrnuse ja kõrgusega, samas on selles mehelikku jõudu. Pole siis ime, et daamid sajandeid tagasi tollase kultuslaulja Farinelli kontserdil minestasid.\nVennaste toas on õdus õhkkond, küünlavalgel esinevad ajastu kostüümides muusikud. Täiesti uutmoodi barokk-kontsert! Esinejatelt kat kommentaarid.Iga kontserdi avab Vanalinna Hariduskolleegiumi Muusikakooli laps-barokkartist.\nToetavad Altia Eesti ja Estonia kostüümilaenutus


Sinu keha on\nAvaleht » Hooldused » Massaaž\nSinu keha on Sinu tempel. Sinine Salong & Spa kutsub Sind endaga koos avasturetkele massaaži ja kehahoolduste maailma. Oleme valinud välja Sinule täiusliku lõõgastumise loomiseks massaažiliike erinevatest maailma kultuuridest ning laia valiku meeliülendavaid kehahooldusi. Sinu täiuslik lõõgastusretk saab alguse just siit. Lihtsad, efektiivsed ja ehtsad Spa elamused.\nSinine Salong & Spa valikus on:\nSinine Salong & Spa kutsub oma kliente broneerima konkreetse hoolduse asemel iseendale mõeldud aega, mille jooksul terapeut saab konsultatsiooni käigus koostada just Sinule sobiva individuaalse hoolduse. Sinine Salong Ritual hooldus on iseendale pühendatud aeg, mille käigus saad Sina end täielikult usaldada meie terapeudi kätesse ning lasta iseendal lõõgastuda.\nAroomiteraapia ehk aroomimassaaž ühendab endas klassikalise massaaži kerged pindmised silumisvõtted ja taimede eeterlike õlide raviomadused.\nKlientide lemmik Süvakoe massaaž\nMassaaž mõjub lõdvestavalt kurnatud lihaste, krooniliste valude ja ületreenituse ning üleväsimuse korral.\nTselluliidimassaaž on ainevahetust, lümfi- ja vereringet elavdav eriti tõhus kogukehamassaaž.\nAdd on! Kiviteraapia\n20-minutilist kuumakiviteraapiat saab lisada ükskõik millisele meie valikus olevale massaažile.\nSinine Salong Signature Ritual massaaž\nSinule ja Sinu vajadustele vastavalt individuaalselt koostatud massaaži tseremoonia.\nSinine Salong Ritual massaaž on Sinu kingitud aeg iseendale, mille käigus saad Sina end täielikult usaldada meie terapeudi kätesse ning lasta iseendal lõõgastuda. Massaaž saab alguse konsultatsiooniga, mille käigus luuakse koos massööriga Sinule ja Sinu vajadustele vastavalt individuaalselt koostatud massaaži tseremoonia. Massaaži järgselt on võimalik Spaa lõõgastusalal nautida rohelist teed, tervislikke suupisteid ning soovi korral serveerime nautlemiseks Spaa lounge ka vahuveini. Sinu täiuslik lõõgastusretk saab alguse just siit.\nSee on ida ja lääne kultuuridest inspireeritud iidne kunst mis ühendab õrna ja lihtsa massaazi laavakivide teraapiliste omadustega.\nSee on ida ja lääne kultuuridest inspireeritud iidne kunst mis ühendab õrna ja lihtsa massaazi laavakivide teraapiliste omadustega. Massaaz vähendab füüsilisi vaevusi ja leevendab nende põhjuseid aastatuhandete vanuse idamaise tarkuse ja kogemusega. Laavakividega massaaz põhineb akupunktuuril, shiatsul ja digitaalsurvel, stimuleerides positiivset energiat vajavaid kehaosi lastes energial vooalta läbi kogu keha. Stimuleerib immuunsussüsteemi, parandab vere mikrotsirkulatsiooni.\nSensuaalne massaaž nii kehale kui vaimule. Massaaž on tõeline hellitusretk nii stressi, halva meeleolu, kuiva naha, toonuse ja toitainete puuduse korral.\nŠokolaadimassaaž sobib igaühele, kes soovib saada nauditavat, meeliülendavat massaaži. See on sensuaalne massaaž nii kehale kui vaimule. Šokolaadil ja šokolaadi aroomil on tugev rahustav mõju, peletades stressi ja tekitades „õnnehormoone“. Mõjub lõõgastavalt antidepressandina kogu närvisüsteemile, ergutades serotoniini. Šokolaadiõlil on samas suurepärane niisutav toime, toites ja toniseerides nahka. Protseduuri järgselt on nahk sametiselt pehme. Šokolaad sisaldab looduslikku anti-oksüdanti, avaldades kasulikku mõju vereringele.\nMassaaž on tõeline hellitusretk nii stressi, halva meeleolu, kuiva naha, toonuse ja toitainete puuduse korral.\nKlientide lemmik Sheavõi massaaž\nSheavõi massaaž leevendab, sügavniisutab ja toidab kuiva nahka.\nLuksuslik shea on Lääne-Aafrikast pärit rikkalik võie, mida saadakse eksootilisest puust – võiseemnikust. Massaaž leevendab, sügavniisutab ja toidab kuiva nahka. Erinevad kliinilised uuringud on näidanud, et sheavõi mõju nahale on äärmiselt raviva ja hooldava toimega, sisaldades nahale vajalikke rasvhappeid, vitamiine ja teisi bioaktiivseid toitaineid.\nKaneeli-ja ingveriõli toidab ja niisutab nahka ning on efektiivselt pinguldava ja salendava efektiga.\nKaneeli-ja ingveriõli toidab ja niisutab nahka ning on efektiivselt pinguldava ja salendava efektiga. Õli soodustab ainevahetust, aitab organismi puhastada, toniseerib ja värskendab; parandab naha ja nahaaluste kudede mikrotsirkulatsiooni ning verevarustust, samuti aktiviseerib rasvarakkude ainevahetust, vähendades suurepäraselt lokaalseid rasvaladestusi ja tselluliitti.\nKolmeteistkümnest looduslikust õlist koosnev segu pehmendab ja toidab nahka ning suurendab naha kaitsefunktsioone, aeglustades naha vananemist. Suur vitamiinide ja mineraalainete sisaldus ennetab ka naha veetustamist, aitab säilitada ja taastab selle elastsust.\nHoolikalt valitud looduslikud koostisosad, soe kookosõli, eeterlikud õlid ja looduslikud vahad pehmendavad ja niisutavad nahka külluslikult.\nMeemassaaž on päris Tiibetist ja see on suurepärane viis organismi puhastamiseks.\nMeemassaaž on päris Tiibetist ja see on suurepärane viis organismi puhastamiseks. Mett kasutatakse eelkõige kleepainena, et tekitada nakkumine massööri käe ja kliendi keha vahel. Meemassaaž kiirendab verevarustust masseeritavas piirkonnas, tekitades kauakestva hüpereemia. Läbi naha jõuavad organismi ka mee tuntud tervendavad toimed. Meemassaaži kasutatakse edukalt lihaspingete, külmetushaiguste, kehvveresuse, radikuliidi, vaimse pinge, tselluliidi ja krooniliste liigesprobleemide raviks. Mõjub hästi kerge väsimuse puhul, ergutab lümfisüsteemi ja vereringet, on organismi puhastava ja toksiine väljutava toimega, samuti hea selgroo liikuvusele.\n45-minutiline massaaž keskendub soovitud probleemsele piirkonnale, 80-minutiline massaaž hõlmab kogukeha massaaži.\nKlientide lemmik Abhyanga Ayurveda massaaž\nVäga eriline, sügavalt lõõgastust pakkuv punktmassaaž, mis aktiveerib seisvat energiat.\nTõeline holistiline spaakogemus. Abhyanga (sõna-sõnalt: “õlimassaaž”) massaaž on väga eriline, sügavalt lõõgastust pakkuv punktmassaaž, mis aktiveerib seisvat energiat. Massaažis kasutatakse alati sooja õli, mille abil taastatakse “Prana” ehk energia liikumine. Abhyanga massaažis kasutatav õli toidab ja taaselustab kudesid ning võimaldab rakkudel puhastuda mürkainetest. Abhyanga omab sügavat ja tervendavat mõju, tasakaalustades keha, meelt ja mõistust. Massaaž suurendab kudede tugevust, parandab vereringet ning mõjub kogu kehale noorendavalt, eemaldab organismist mürkaineid ja vähendab stressi. Abhyanga massaažis mõjutatakse ayurvedas kirjeldatud marma (energia) punkte, mida leidub nii keha esi- kui tagaküljel, käsivartel, rinnal ja kõhul, seljal, pea ning kaelapiirkonnas.\nAbhyanga Ayurveda massaaž algavab jalavanni ja jalgade koorimisega. See traditsiooniline tervitus auväärsetele külalistele on pärit iidsetest idamaistest tavadest, rituaal aitab vabaneda pingest ja stressist ning valmistab ette lõõgastavaks aromaatseks rännakuks. Seejärel valitakse hoolitsuses kasutatavad tooted lähtuvalt kliendi Dosha kehatüübist vastavalt eelnevalt täidetud kehatüübi testile, sest iga nahk vajab erinevaid vitamiine ja toitaineid ning põhjalikumat süvenemist murekohtade lahendamiseks.\nKlientide lemmik Tiibeti holistiline massaaž kubudega\nHimaalaja kivide ja surnumeresoola idamaiste mõjutustega Tiibeti massaaž mõjub lõõgastavalt, kuid toimib efektiivselt siselihaseliselt ning luude tasandil.\nKlientide lemmik India peamassaaž\nTeraapia käigus masseeritakse läbi kõik energiakanalid pea, kaela, näo ja õlgade piirkonnas, avades blokeeritud teed.\nIndia peamassaaž on osa iidsest Ayurveda ravisüsteemist, mis õpetab enda keha, hinge ja meele rännakute eest hoolitsema. Peamassaaž kuulub Indias igapäevase elurutiini hulka, stimuleerides keha loomulikku tervendamisvõimet ning hinge harmooniat. Teraapia käigus masseeritakse läbi kõik energiakanalid pea, kaela, näo ja õlgade piirkonnas, avades blokeeritud teed. Kui energia voolamine on takistatud, hakkavad levima stress, pingevalud ja juuste hõrenemine. Soovituslik pingete korral kaela ja õlgade piirkonnas, unetuse esinemisel ja vaimse puhastumise eesmärgil.\nKliendi soovile vastavalt tehakse india peamassaaži kas kuuma õliga või õlita. Soovitame eelnevalt broneerida aeg hooldusjärgseks juuksepesuks.\nThai jalamassaaž sobib hästi stressi ja vaimse väsimuse vastu, samuti aitab see leevendada paljusid terviseprobleeme.\nBudistlikes kloostrites väljatöötatud traditsioonilises thai massaažis ühinevad india ayurveda ja hiina meditsiini poolt pakutavad kehahooldustraditsioonid. Thai massaaži puhul on hoolitsuse objektiks hiina meridiaanidega peaaegu identsed sen-kanalid, mida vajutatakse, hõõrutakse, pigistatakse ja venitatakse. Kogu keha tasakaalustava thai jalamassaaži aluseks on hiina meditsiinis kasutatavad refleksoloogilised jalakaardid. Organism saadab erinevate organite seisundi kohta informatsiooni keha pinnal paiknevatesse tsoonidesse. Jalatallal olevate piirkondade kaudu on võimalik mõjutada kogu keha.\nÕlide ja kreemide kasutamine ning silitav massaažitehnika on saanud mõjutusi ka india ayurveda õpetusest. Thai jalamassaažis mõjutatakse jalgades olevaid liine, mida teatakse juba traditsioonilisest thai massaažist.\nThai jalamassaaž sobib hästi stressi ja vaimse väsimuse vastu, samuti aitab see leevendada paljusid terviseprobleeme. Hoolitsus vähendab stressi, parandab vereringet, annab juurde energiat, lisab kudedele paindlikkust ning ühendab keha ja vaimu!\nTai traditsiooniline massaaž võib olla lihtsalt lõõgastav, aga ka väga tõhusa tervendava toimega.\nTai meditsiin on tuhandeid aastaid vana rahvameditsiini traditsioon, mille teadmisi antakse edasi põlvest põlve. Tai massaaži nurgakiviks on õpetused kümnest eluenergia kanalist (sen) ja neljast eluelemendist: maa, tuli, vesi ja tuul (õhk). Teades ja tunnetades neid seaduspärasusi, tegeleb massöör nii kliendi keha kui ka vaimuga. Peamine eesmärk on kõrvaldada eluenergia ringluse häired.\nMassaaž koosneb erinevatest etappidest:\nkõigepealt avatakse energiakanalid, et tasakaalustada energiavool kehas;\nsiis mõjutatakse erinevate vajutustehnikate abil kindlaid reflektoorseid punkte, mis mõjutavad kogu füüsist;\nseejärel lõdvestatakse lihased ning lõpetuseks sooritatakse energiat andvaid joogaharjutusi.\nThai massaaži seanss viiakse läbi põrandal asuval matil, hind 95€ või massaažilaual, hind 75€.\nMassaaž viib inimese seansi ajal puhkeseisundisse, mis mõjub sama kosutavalt ja taastavalt nagu magamine.\nShiatsu massaaž on jaapanist pärit teraapiavorm, mis ühendab endas klassikalise hiina meditsiini teadmised. Shiatsu koosneb kahest sõnast:shi tähendab sõrme ning atsu vajutust. Shiatsu massaaž hõlmab endas digipunktuuri ja spetsiaalseid venitusharjutusi. Läbi shiatsu massööri teadlike sõrmevajutuste taastatakse normaalne energiavool. Tulemuseks on lõõgastunud olek, taastunud energiavarud ning parem keha tunnetamine. Lisaks lõõgastavale toimele ja keha energiavarude taastamisele sobib shiatsu ka krooniliste haiguste raviks.\nMassaaž viib inimese seansi ajal puhkeseisundisse, mis mõjub sama kosutavalt ja taastavalt nagu magamine. Leebe ja empaatiline lähenemine toob häid tulemusi. Masseeritav hakkab rohkem mõtlema ja tajuma oma keha olukorda ning omandab võime kuulata tulevikus paremini oma keha häiresignaale.\nShiatsu seanss viiakse läbi põrandal asuval matil, 95€ või massaažilaual 75€.\nMassaaži tehakse rohke soojendatud õliga kogu kehale, mõjutades kõiki meridiaane ja venitustega ka kõiki liigeseid.\nSügavalt lõõgastav Lomi-Lomi massaaž tuli meile Havai saarte iidsetest templitest ja on üks saladuslikematest massaažidest. Lomi massaaž on imeline tervendamise kunst ja eriline kogemus. Massaaži tehakse rohke soojendatud õliga kogu kehale, mõjutades kõiki meridiaane ja venitustega ka kõiki liigeseid.\nErinevalt klassikalisest massaažist kasutab terapeut seansi jooksul käelaba asemel masseerimiseks küünarvarre pehmet osa. Massaaži ajal liigub terapeut pidevalt ühelt keha poolelt teisele, mis aitab tasakaalustada inimkeha paremat ja vasakut poolt ning äratada uinunud energiaid. Rohke õli kasutamine annab võimaluse kasutada võtteid, mis erinevad klassikalisest käsitlusest aga aitavad vabaneda seljapingetest mängleva kergusega. Osa võtteid on sooritatud nii, et kahte erinevat kehaosa masseeritakse ühekorraga, mis lülitab inimaju analüüsiga tegeleva osa välja, kuna selle mehhanism ei suuda keskenduda kahele asjale korraga. Läbi selle toimub süvalõdvestus ja meelte puhkus.\nMassaaži tulemusel toimub organismi taastumine füüsilisel, emotsionaalsel ja vaimsel tasandil. Paranenud vereringe, liigeste liikuvuse ja lihaste lõdvestumise tulemusel vabanetakse pingetest, vanadest emotsioonidest ja blokeeringutest. Massaaž paneb kehas energia vabalt voolama, keha iseennast tervendama ning inimene tunneb end täidetuna armastusega. Pealaest jalataldadeni ulatuvate rütmilised puudutused juhatavad energiavoogu sinu kehas leidmaks parimat teed sinu omaenese energiavoolus läbi tšakrate ja meridiaanide. Vabanemine vanast energiast, toitumine uuenenud energiast ja motivatsioon minna kaasa küllusliku rahu ja vaikuse voogamisega sinus.\nReiki energiateraapia massaaž\nVaimne tehnika, mis parandab inimese vaimset ja füüsilist seisundit energiate manipuleerimise abil käte pealepanemise teel.\nReiki on üks iidsemaid ravimeetodeid mida inimkond teab; ulatudes tagasi 20.sajandi algusesse, millal jaapanlane Mikao Usui töötas välja vaimse tehnika, mis parandab inimese vaimset ja füüsilist seisundit energiate manipuleerimise abil käte pealepanemise teel. Reiki andmine tähendab käte asutamist keha peale või kohale ja vahendaja on ainult kanal, kes laseb sellel elujõul ravitava kehasse voolata.\nReiki aitab kaasa igasugusele paranemisele, samuti annab ta vaimset selgust erinevate probleemide puhul, mille ees te seisate. Võib anda jõu muutusteks, mida vajate või soovite. Igale inimesele mõjub reiki erinevalt andes just seda mida inimene kõige rohkem vajab. Samuti saab reikiga ravida mitte ainult sümptomeid, vaid ka häirete põhjuseid. Reiki eesmärgiks on anda kehale lisaenergiat, mida keha vajab.\nEnergiateraapia massaaž saab alguse lõõgastavast massaažist ning jätkub Reiki energiateraapiaga. Teraapilist massaažikogemust viib läbi massöör ja Reiki terapeut Merike Saame.\nSinine Salong & Spa Signatuur massaaž\nKlientide lemmik Asian Retreat massaažipakett\nTerve keha käsitlus, kasutades punktmassaaži, sportmassaaži, india peamassaaži, thai jalamassaaži ning kuumi laavakivisid.\nSuurepäraselt lõõgastav kombinatsioon šokolaadi ja laavakivi massaažist.\nSuurepäraselt lõõgastav kombinatsioon šokolaadi ja laavakivi massaažist. Laavakivimassaaž on ida ja lääne kultuuridest inspireeritud iidne kunst, mis ühendab massaaži laavakivide teraapiliste omadustega. Massaaž vähendab füüsilisi vaevusi ja leevendab nende põhjuseid aastatuhandete vanuse idamaise tarkuse ja kogemusega. Laavakividega massaaž põhineb akupunktuuril, shiatsul ja digitaalsurvel, stimuleerides positiivset energiat vajavaid kehaosi lastes energial vooalta läbi kogu keha. Stimuleerib immuunsussüsteemi, parandab vere mikrotsirkulatsiooni, parandab ainevahetust, võtab maha blokadid, tasakaalustab energiavood.\nŠokolaadimassaaž sobib igaühele, kes soovib saada nauditavat, meeliülendavat massaaži. See on sensuaalne massaaž nii kehale kui vaimule. Šokolaadil ja šokolaadi aroomil on tugev rahustav mõju, peletades stressi ja tekitades „õnnehormoone“. Mõjub lõõgastavalt antidepressandina kogu närvisüsteemile, ergutades serotoniini.\nKlientide lemmik Stressbuster massaažipakett\nStressbuster massaažipakett sisaldab endas kombineerituna erinevaid massaažiliike, mis garanteerivad Sulle täieliku lõõgastustunde ja parima stressiravi. Hooldus saab alguse selja-, kaela-ja õlavöötme massaažist, mis ärgitab aripäeva mured kohe seljataha jätma. Siis suundub tähelepanu jalatallal asuvatele reflektoorsetele punktidele ning selle kaudu energiakanalite avamisele. Edasi suundub tähelepanu peamassaažile, stimuleerides keha loomulikku tervenemisvõimet ning keha ja hinge harmooniat. Peamassaaži käigus puhastatakse energikanalid blokeeringutest.\nVariatsiooniga Stressbuster +5€ vastavalt 50/80min massaaži põhihinnale. “Strong” variatsioon võimalik ainult 80min massaaži puhul\nTäiuslik, Sinu kõiki energiaallikaid ergutav elamus koos kuuma parafiinihooldusega jalgadele.\nTäiuslik, Sinu kõiki energiaallikaid ergutav elamus. Tseremoonia saab alguse jalgade tervitusmassaažist kuumade rätikutega, millele järgneb koorimine. Suhkru-kiivi koorija ravib ja pehmendab nahka, andes jalgadele siidise tunde. Täiusliku lõõgastusetunde loomiseks järgneb lõõgastava-jahutava kreemiga jalamassaaž ja sügavniisutav parafiinimask. Kasutatav kuum parafiinimask ja soojad rätikud aitavad suiguda tõelisele mõnuretkele, jalamassaaž pakub ergutust väsinud jalgadele.\nTseremoonia teine pool keskendub Sinu selja-, kaela-ja õlavöötmele. Aroomimassaaž rahustab ja lõõgastab keha. Massaažis on kombineeritud hellitavad silitused koos tugevamate punktmassaaži võtetega, et vabastada Sind lihaspingetest ja leevendada stressi. Aroomiteraapia on suurepärane retk nii kehale kui meelele, viies mõtted kauaks eemale argipäevast.\nMeeli rahustav tiibeti helivõnge viib Sind taevalikule teekonnale kogukeha aromaatse koorimise ning laavakivi massaažiga.\nTseremoonia algab teretulemast massaažiga jalgadele, kus massöör kuumade rätikutega avab jalal asuvad pingepunktid ning aitab Sinu meelel lõõgastuda. Järgneb kogukeha koorimine; delikaatse aroomiga pehme koorija sisaldab kaneeli, ingveri, muskaatpähkli, apelsini ning mandariini eeterlikke õlisid. Seejärel on aeg nautida kogukeha massaazi, kus on kombineeritud kuumad laavakivid koos hõrgu ingveri-kaneeliõliga. Laavakividega massaaz põhineb akupunktuuril, shiatsul ja digitaalsurvel, stimuleerides positiivset energiat vajavaid kehaosi lastes energial vooalta läbi kogu keha. Kaneeli-ingveriõli toidab ja niisutab nahka ning on efektiivselt pinguldava ja salendava efektiga, aidates organismil puhastuda. Tuulekellade vaikne helin toob Sind tagasi argipäeva värske ja lõõgastununa.\nJourney to Zen massaažipakett\nSisaldab erinevaid võtteid klassikalisest ja süvakoe massaažist, Reiki energiateraapiast ning heliteraapiast, mida viiakse läbi Tiibeti kausside abil.\nTiibeti kaussidega heliteraapia on lõdvestav ja lõõgastav. Puhastab energiakeha ja aitab välja astuda vanadest mõttemustritest. Helivibratsioonide massaaž jõuab iga keha rakuni ja aitab puhastada ning avada energiakanaleid. Tänu sellele me tunneme ennast energilisematena ja toimub ka väga efektiivne tervenemine, sest energia vaba vool juba iseenesest tervendab meie füüsilist keha. Tiibeti helikausid on juba tuhandeid aastaid olnud kasutusel tervendamiseks ja sügavate meditatsioonide toetamiseks.\nTeraapilist massaažikogemust viib läbi massöör ja Reiki terapeut Merike Saame.\nSinine Salong & Spa Mini-Spa massaažipaketid\nKlientide lemmik Tropical Breeze\nPapaya Pineapple Creme Fraiche mähis seljale + kogukeha massaaž sügavniisutava sheavõidega + jalamassaaž kookoseõliga + lõõgastav peamassaaž + vahuvein.\nKlientide lemmik Winter Jingles\nSoe šokolaadimask seljale + kogukeha massaaž kaneelikreemiga + jalamassaaž kookoseõliga + lõõgastav peamassaaž + vahuvein.\nPapaya Pineapple Creme Fraiche mask kehale + anti-age intensiivhooldus näole : Guinot pinguldav Eclat Lifting näomask + kollageenihooldus silmadele.\nKlientide lemmik Take Me to Asia\nIndia peamassaaž + thai jalamassaaž + osaline massaaž kaela-, turja- ja seljapiirkonnale.\nKogukeha koorimine + sheavõide massaaž + parafiinihooldus jalgadele.


„Kelly on fenomenaalne“ ning „Kelly on ulmeliselt hea“ – Sildaruga koos poodiumil tõusnud konkurendid jäävad eestlanna oskuste kirjeldamisel sõnahätta | Õhtuleht\n„Kelly on fenomenaalne“ ning „Kelly on ulmeliselt hea“ – Sildaruga koos poodiumil tõusnud konkurendid jäävad eestlanna oskuste kirjeldamisel sõnahätta (24)\nToimetas Karl Juhkami, 10. veebruar 2019, 11:20\nKelly Sildaru stiilinäide MMil. Foto: EPA/Scanpix\nKui freestyle-suusatamise ning lumelaua MMil jõudis järg naiste rennisõidu kätte, eeldasid kõik, et MM-kuld riputatakse Pyeongchangi olümpiavõitja Cassie Sharpe'i kaela.\nPärast kahte vooru tundus ka nii minevat. Kanadalannal oli esimesest katsest all 94,4 punkti ning keegi polnud talle isegi ligilähedale saanud. Kelly Sildaru avakatse ebaõnnestus (vaid 51,8 punkti) ning teisel katsel tõusis eestlanna 88 punktiga kolmandaks.\nKuid siis ehitas Sildaru kokku (taaskord) midagi müstilist. Oma kolmanda sõidu lõpetas eestlanna 1080kraadise hüppega ning kuna ka eelnevad hüpped olid samuti oivaliselt õnnestunud, hindasid kohtunikud seda 95 punkti vääriliselt.\nPluss, miinus, ennustus | Kelly Sildaru krooniti maailma parimaks, kuidas läheb Tänakul ja Järveojal Rootsis?\n11. veebruar 2019, 00:05\nINTERVJUU | Kelly Sildaru: MMi algus oli minu jaoks väga raske. Aga selle kuldmedali üle on väga hea meel! (31)\n10. veebruar 2019, 01:40\nTõnis Sildaru kuldse Kelly viimasest hüppest: ta polnud seda isegi treeningutel proovinud (13)\n9. veebruar 2019, 23:05\nVIDEO | Kuldne Kelly nihutas taas naiste freestyle-suusatamise piire\n9. veebruar 2019, 22:30\nKaks nädalat tagasi X-mängudel eestlanna ees kuldmedali endale napsanud Sharpe'l oli küll veel üks võimalus esikoht endale näpsata, kuid kanadalanna ebaõnnestus ning kuld rändas ikkagi teisele poole Atlandi ookeanit.\n"Mõistagi olen ma pettunud, et mul ei õnnestunud esimeseks tulla," sõnas 26aastane kanadalanna pärast võistlust kodumaa meediale. "Kelly tegi oma viimasel katsel fenomenaalse sõidu ning olen tema üle õnnelik."\nPronksmedali sai USAs Park Citys toimunud MMil kaela Brita Sigourney, kes oli 29aastaselt ka kõige vanem võistleja. "Hullumeelne on mõelda, et ma olen Kellyst nii palju vanem. Samas on imeline näha, millisele tasemel ta meie spordiala tõstab," vahendab TeamUSA ameeriklanna sõnu. "Kelly on nii noor ning oma vanuse kohta on ta ulmeliselt hea. See on hull."\nKelly Sildarule kuldmedali toonud sõit:\nPark City MMi naiste freestyle-suusatamise rennisõit:\n1. Kelly Sildaru (Eesti) 95,0\n2. Cassie Sharpe (Kanada) 94,4\n3. Brita Sigourney (USA) 90,6\n4. Rachael Karker (Kanada) 85,2\n5. Fanghui Li (Hiina) 80,2\n6. Maddie Bowman (USA) 77,0\n7. Elisabeth Gram (Austria) 74,8\n8. Kexin Zhang (Hiina) 73,6\nHillary 11. veebruar 2019, 10:49\nMüts maha Kelly ees! Oled tõesti eestlaslikult jonnakalt tubli koos oma venna ja vanematega! Aina edu,õnestumisi ja tervist! Tuli ju Ants Antson ei tea kust,ei teatud kiiruisutamisest mütsigi ja sai legendiks! Sama Kelligi!\nveel 11. veebruar 2019, 00:17\nKristiina Kuuse MK etapi kolmas koht on märksa suurema kaaluga- üle 100 osaleja, tase tugev...aga lehtedes mingi väike nupuke. ehk siis..konkurentsiti...


Tööjõuvool Ida-Euroopast jäi olemata - Äripäev\nTööjõuvool Ida-Euroopast jäi olemata\n14. veebruar 2006, 12:32\nEuroopa Komisjoni värskelt avalikustatud aruande järgi jäi töötajate vool Kesk-ja Ida-Euroopast nn vanadesse Euroopa riikidesse oodatust väiksemaks.\nVõrreldes kahe eelneva aastaga ei ole töötajate arv ega sotsiaalkulutused pärast laienemist oluliselt suurenenud. Uute liikmesriikide kodanikud moodustasid alla 1% tööjõust kõikides riikides, v.a. Austrias ja Iirimaal, kus nende osa oli 2005. aastal vastavalt 1,4% ja 3,8%. Mitmetes riikides (Austria, Saksamaa, Holland, Itaalia, Prantsusmaa) on oluline osa elamis- ja töölubadest antud ajutisteks ja hooajatöödeks. Uuringu kohaselt ei ole otsest seost töötajate liikumise ja piirangute vahel, pigem mõjutavad töötajate liikumist nõudmine ja pakkumine. Sisserännanute tööhõive määr on sarnane kohalikule elanikkonnale, mõnes riigis (Iirimaa, Hispaania, Suurbritannia) isegi kõrgem. Seega on migratsioon mõjunud sihtriikide majandusele positiivselt – uute liikmesriikide kodanikud ei koorma sotsiaalsüsteeme, vaid aitavad kaasa majanduskasvule. Tuuakse ka välja, et paljudes riikides on väljastpoolt Euroopa Liitu pärit inimeste arv suurem kui uute liikmesriikide kodanike hulk.\nPärast laienemist on nii uutes kui vanades liikmesriikides tööhõive määr tõusnud. Selle põhjuseks on varimajanduse ja ebaseadusliku töötamise vähenemine, ettevõtlusega alustamise lihtsustumine ja informatsiooni parem kättesaadavus. Sektorite lõikes ei ole sihtriikide töötajate jaotumine viimastel aastatel oluliselt muutunud, seega ei ole uute riikide kodanikud vanade riikide kohalikke töötajaid välja tõrjunud. Teatud erinevusi sektorite lõikes siiski on – sihtriigi oma inimesed on rohkem (32%), esindatud avalikus sektoris, hariduses ja tervishoiusektoris, uute riikide kodanikke on neis valdkondades 23%. Uutest riikidest pärit töötajaid on võrreldes vanade riikide kodanikega rohkem ehitussektoris (vastavalt 15% ja 8%). Kõigis vanades liikmesriikides kokku on uutest liikmesriikidest pärit tööealise elanikkonna hulgas rohkem naisi kui mehi (vastavalt u 58% ja 42%) ning enamus neist on 25-54 aastased (73%).\nOtsuse tööjõuturu avamise või piirangute jätkamise kohta peavad 12 vana liikmesriiki tegema enne käesoleva aasta 1. maid. Suurbritannia, Iirimaa ja Rootsi avasid oma tööturu uutele riikidele juba 1. mail 2004. Komisjon soovitab piirangute kaotamise või jätkamise otsuse langetamisel arvestada nii faktide ja statistikaga kui ka sellega, et töötajate vaba liikumine kogu Euroopa Liidus on üks Euroopa Liidu põhivabadusi. Komisjon leiab, et piirangud tuleks kaotada nii kiiresti kui võimalik ning riigid, kes seda sel aastal veel ei tee, peaksid tõsiselt tegelema oma valmisoleku tõstmisega tööturu avamiseks. Praegu kuum Äripäevas


Eelistan kasutada hülsi paaril peamisel põhjusel - sülearvuti mugavamaks kandmiseks ja nullist kaitsmiseks. Klassikalise disainiga, mille tipptasemel rikkalik töö on alati olnud minu lemmik valik. See on peamine põhjus, miks Harberi MacBooki varrukas on mind lõputult lummanud.\nKuid nagu öeldakse: "Kõik, mis sädeleb, pole kuld," oleks sobiv enne kindla järelduse tegemist varrukast lähemalt vaadata. Seetõttu kaalun Harberit nelja olulise parameetri järgi: disain, vastupidavus, käsitöö ja mugavus. Tore oleks näha, kui hästi see neile olulistele aspektidele vastu peab.\nPäris õhukese profiiliga varrukas näeb välja tõesti jumalik. Käsitsi valmistatud disain rikastab veelgi selle välimust, tugevdades samas ka konstruktsiooni. Rafineeritud käsitöö annab sellele täidesaatva tunde. Seega oleks hea, kui kannaksite seda oma kontoris või töökeskkonnas.\nSile välimus tundub katsudes päris kena, samas kui pehme sisemus pakub sülearvutile soovitud hooldust tagades, et see naudib tipptasemel mugavust.\nDisaini osas hindaksin Harberit väga kõrgelt. Peen disain lisab selle korkile veel ühe sule. Pealegi sobib see sülearvutiga vormis sobivaks\nMis puutub meisterdamisse, siis sülearvuti varrukas on ettevõtte parimate omadega. Sa ei saa imetleda selle linnaliku väljanägemist\nTäisteraline taimne pargitud nahk\nHarber on nikerdatud täistera taimselt pargitud nahast. Tänu tippklassi materjalile; MacBooki varrukas on saanud piisavalt tugevust, et lööke vastu võtta. Kaasas villase vildist voodriga, see on vastupidav kriimustustele. Võite usaldada, et see on teie sülearvuti jaoks kauakestev vaste.\nValides oma sülearvutile peene katte, on kvaliteet, millest ma kunagi ei tee kompromisse. Mind võlub tõesti graatsiliselt vananev nahatekstuur. Selle tulemusena suudab ta oma klassi kaua säilitada.\nKvaliteetse naha ja tänuväärse töötlemise kombinatsioon muudab selle varruka nii suurepäraseks võimaluseks. Kui teil on vintage profiili jaoks pehme nurk, leiate selle kohe raha pealt - juba esimesest hetkest.\nVastupidavuse mõttes on sülearvuti ümbris piisavalt tugev, et kaua vastu pidada. Pealegi talub see ka väiksemate kukkumiste mõju. Tavaliseks kasutamiseks võib see olla lihtsalt piisavalt hea\nMugavuse huvides on see märgini. Peamiselt tänu paremale haardele ja kergele konstruktsioonile on teil seda kandes mugav\nSaadaval mitmes värvivalikus ja suuruses\nMitme värvivariandi (nt tan, must, tumesinine ja sügavpruun) olemasolu korral saate valida sülearvutile sobivama kaaslase. Kuigi minu arvates on kõik värvilised variandid muljetavaldavad, on tan siiski mind koheselt köitnud. Kuid see ei tähenda, et ma poleks laevavärvi jumaldanud.\nPealegi on Harberil mitu suurust. Nii saate selle valida oma 11- või 12-tollise MacBook Airi jaoks. See on saadaval ka 13- ja 15-tollise MacBook Pro jaoks.\nOtse öeldes on Harber üks elegantsemaid MacBooki varrukaid, mis turul saadaval. Ükskõik, kas see on suurepärane disain või kvaliteetne materjal, vastab see ideaalselt kõigile kesksetele aspektidele. Kui imetlete vintage-profiili, oleks see hea meel teie MacBookis.\nTäisteraline pargitud nahk\nSile naha tekstuur\nOsta see HarberLondonist\nAndke mulle teada, mida te sellest varrukast arvate ja kas soovite selle oma sülearvutiga siduda või mitte.\nSeniks heitke pilk:\nHarber Londoni nahkkatted iPhone 11, 11 Pro ja 11 Pro Max jaoks\nParimad 2020. aasta iPad Pro 11-tollised varrukad aastal 2020\nMujjo varrukas 13-tolliste MacBook Airi ja Pro jaoks


9. august 2018 kell 10:13\nHinnamuutusega korrigeeritud ekspordi ehk ekspordimahu kasv kiirenes aga eelmise aasta 2 protsendilt selle aasta esimesel poolel 7 protsendini. Aasta esimese viie kuu andmete järgi on Eesti kaupade ekspordikasv ELis esimese kuue kiireima hulgas.\nTugeva kasvu taga põlevkiviõlitooted\nLisaks põlevkiviõlitoodetele aitasid kaupade ekspordi kasvule rohkem kaasa veel puittoodete, masinate ja seadmete ning mööbli väljavedu. Üle pika aja suurenes juunis ka mobiilsideseadmete eksport. Enne seda suurenes selle kaubagrupi väljavedu viimati 2006.aasta novembris.\nSamas, kuna mais ja juunis olid elektroonikatoodete eksporditellimused tugevas languses, siis lähikuudeks ei julge nende ekspordikasvu jätkumist prognoosida. Küll aga peaks veel vähemalt lähiajal jätkuma põlevkiviõlitoodete väljaveo tugev kasv, mis muudab Eesti kaupade ekspordi üldpildi oluliselt paremaks.\nRiikide lõikes on sel aastal kaupade eksport kõige enam suurenenud Soome, millele järgnevad Singapur, Läti, USA, Saksamaa ja Suurbritannia. Singapuri kõrge koht Eesti ekspordipartnerite hulgas on seotud vaid ühe kaubagrupiga - juba mainitud põlevkiviõlitoodetega. Soomes on juba kolmandat aastat võrdlemisi tugev majanduskasv ning sel aastal võib see isegi eelmise aasta oma ületada ning seega pakkuda ka suuremat nõudlust.\nEkspordihindade kasv on teises kvartalis aga kiirenenud ning see aitab ettevõtete ekspordikäibeid parandada. Samas kasvavad kiiremini ka impordihinnad ning see avaldab ettevõtete finantsseisule omakorda negatiivset mõju. Kõrged tööjõukulud halvendavad eksportivate ettevõtete hinnapõhist konkurentsivõimet - Eesti tööstusettevõtete hinnangul on nende konkurentsivõime välisturgudel halvenenud.\nEesti tööstusettevõtete lähikuude ekspordikasvu ootus on küll veel varasemate aastate võrdluses üsnagi positiivne, kuid optimism on eelmise aasta tipust järk-järgult allapoole tulnud. Samuti on eksporditellimuste kasv aeglustunud. Kuigi euroala majandus kasvab ostujuhtide indeksi järgi jätkuvalt hästi, on see möödunud aasta lõpu tipust tublisti nõrgenenud. Samuti on maailma kaubandusmahu kasv sel aastal aeglustunud.\nKa järgmisel aastal peaks välisnõudlus veidi nõrgenema, kuid see peaks Eesti ettevõtetele pakkuma ekspordivõimalusi. USA ja ELi vahel on kaubandusega seotud negatiivsed riskid küll vähemalt ajutiselt alanenud, kuid ei saa välistada USA ja Hiina kaubandustüli eskaleerumist ning sellest kahjuliku mõju ülekandumist meie kaubanduspartneritele.


Traditsiooniline reklaamtrükk | Antalis AS\nKasutusnäited, Disainpaberid, Trükipaberid\nPaber on oluline osa kaubamärgist ja kujundusest. Ettevõtte identiteedi loomisel peaksid mõtlema kõigile vajalikele kommunikatsioonimaterjalidele: visiitkaardid, kirjaplangid, kaustad, pakendilehed, ümbrikud, kataloogid jne. Järjepideva suhtluse tagamiseks soovitame kasutada ühte tüüpi paberit, mis aitab saavutada alati sama trükiefekti. Ettevõtte suhtluses kasutatakse kõige sagedamini valgeid ja kreemikaid pabereid. Conqueror pakub laia valiku pinnatekstuuride ja grammkaaludega pabereid ning kokkusobivaid ümbrikke. Valida saad 10 erineva valge ja kreemja ning kolme moodsa halli tooni vahel. Conqueror kollektsioon sisaldab ka 100% taaskasutatud kiust valmistatud pabereid.\nKas pead koostama aastaaruannet ja ei tea, millest alustada? Aruanne on sinu aktsionäride jaoks keskse tähtsusega. Kuna paberitüüp on sinu ettevõtte identiteedi üks komponentidest, peaksid seda hoolikalt valima. Kui pead aastaaruannet oma kõige olulisemaks dokumendiks, soovitame valida Conqueror paberi. Üksikute sektsioonide esiletõstmiseks saad kasutada erinevaid värve, eriti soovitame kasutada uusi helehalle toone, et tuua esile tekstide loetavus.\nPakendite jaoks valitud materjal on see, mida kliendid esimese asjana poeriiulitel vaatavad, seega on oluline, et materjal jätaks hea mulje. Alates väikeste tiraažidega digitaalsetest väljatrükkidest suurte kogusteni, pakume sulle arvukalt materjale, millega silma paista. Keaykolour pakub 48 uut inspireerivat värvitooni, mille abil saad oma pakendile anda küllusliku ning tekstuurilise efekti, mis sobib ideaalselt sinu kaubamärgiga.\nOtseturundus aitab sind klientide lojaalsuse, reklaamikampaaniate turustamise või ka mainekujunduse osas. Üks viis tagamaks, et sinu posti teel saadetud reklaamsõnumeid ka loetaks, on valida ümbrikud, mis eristuvad massist ning tõstavad esile saadetist. Laia valiku värvide ja tekstuuridega pakub Curious Collection ebatavalisi, kuid maitsekaid ümbrikke: Curious Metallics kollektsioon värskendavate pastelsete toonidega või Curious Matter kareda ja muljetavaldava tekstuuriga. Lisaks leiab valikust läbipaistvaid ümbrikke. Kui soovid saata luksusliku pinnaviimistlusega kutseid või reklaammaterjale, on Curious Skin õige valik - tõhusad värvid, suurepärane trükitavus, matt pinnaviimistlus ning nahka meenutav pinnastruktuur, millele ei jää sõrmejälgi.\nÄri- ja disainisuundumuste arengus püüame Antalises täita kõigi loomeinimeste ja ettevõtete omanike vajadusi. Kleebiste ja etikettide printimiseks pakume kvaliteetseid iseliimuvaid materjale erinevate pinnaviimistlustega, liimidega ning tagapaberiga. Iseliimuvad materjalid sobivad igat tüüpi trükitehnoloogia jaoks.\nKas otsid iseliimuvat materjali luksuskaupade, kosmeetikatoote või igapäevaste tarbekaupade siltide tootmiseks? Tänapäeval kasutatakse iseliimuvaid materjale, mis on kahepoolselt prinditavad ning loodud vastu pidama kuumusele, külmale ja niiskusele.\nVõta ühendust meie spetsialistidega ja me aitame sul leida õige lahenduse.